**בס"ד.**

**משימה ללמידה אישית**

**קראו את החוק וענו על השאלות :**

**להזכירכם:**

**חוק יסוד-** מהווים את פרקי החוקה העתידית לפי "פשרת הררי "

* שונים מחוק רגיל בצורה (נקרא: "חוק יסוד",( אין שנת חקיקה), בתוכן (נושאים שבהם עוסקת חוקה) ובמאפיינים נוספים (בחלק מחוקי היסוד על ידי: שריון/ פסקת הגבלה/ יציבות- לא ניתן לשינוי בתקנות שעת חירום)
* בישראל נחקקו 13 חוקי יסוד עד כה.

**חוק-יסוד: כבוד האדם וחירותו**

**עקרונות יסוד**

1.זכויות היסוד של האדם בישראל מושתתות על ההכרה בערך האדם, בקדושת חייו ובהיותו בן-חורין, והן יכובדו ברוח העקרונות שבהכרזה על הקמת מדינת ישראל

**מטרה**

 א. חוק-יסוד זה, מטרתו להגן על כבוד האדם וחירותו, כדי לעגן בחוק-יסוד את ערכיה של מדינת ישראל כמדינה יהודית ודמוקרטית.

2. שמירה על החיים הגוף, והכבוד- אין פוגעים בחייו, בגופו, או בכבודו של אדם באשר הוא אדם.

3. שמירה על הקנין- אין פוגעים בקנינו של אדם.

4. הגנה על החיים, הגוף והכבוד- כל אדם זכאי להגנה על חייו, על גופו ועל כבודו.

 5. חירות אישית- אין נוטלים ואין מגבילים את חירותו של אדם במאסר, במעצר,

 בהסגרה או בכל דרך אחרת

6 .יציאה מישראל וכניסה אליה- א. כל אדם חופשי לצאת מישראל.

ב. כל אזרח ישראלי הנמצא בחוץ לארץ זכאי להיכנס לישראל

7. פרטיות וצנעת הפרט- א. כל אדם זכאי לפרטיות ולצנעת חייו

אין נכנסים לרשות היחיד של אדם שלא בהסכמתו. ב

אין עורכים חיפוש ברשות היחיד של אדם, על גופו, בגופו או בכליו. ג

אין פוגעים בסוד שיחו של אדם, בכתביו או ברשומותיו. ד

8. פגיעה בזכויות

**אין פוגעים בזכויות שלפי חוק-יסוד זה אלא בחוק ההולם את ערכיה של מדינת ישראל, שנועד לתכלית ראויה, ובמידה שאינה עולה על הנדרש, או לפי חוק כאמור מכוח הסמכה מפורשת בו.**

9. סייג לגבי כוחות הבטחון

אין מגבילים זכויות שלפי חוק-יסוד זה של המשרתים בצבא-הגנה לישראל, במשטרת ישראל, בשירות בתי הסוהר ובארגוני הבטחון האחרים של המדינה, ואין מתנים על זכויות אלה, אלא לפי חוק ובמידה שאינה עולה על הנדרש ממהותו ומאופיו של השירות

10. שמירת דינים

אין בחוק-יסוד זה כדי לפגוע בתקפו של דין שהיה קיים ערב תחילתו של חוק-היסוד

11. תחולה

כל רשות מרשויות השלטון חייבת לכבד את הזכויות שלפי חוק-יסוד זה

12.יציבות החוק

אין בכוחן של תקנות שעת-חירום לשנות חוק-יסוד זה, להפקיע זמנית את תקפו או לקבוע בו תנאים; ואולם בשעה שקיים במדינה מצב של חירום בתוקף הכרזה לפי סעיף 9 לפקודת סדרי השלטון והמשפט, התש"ח-1948, מותר להתקין תקנות שעת-חירום מכוח הסעיף האמור שיהא בהן כדי לשלול או להגביל זכויות לפי חוק-יסוד זה, ובלבד שהשלילה או ההגבלה יהיו לתכלית ראויה ולתקופה ובמידה שלא יעלו על הנדרש.

השב על השאלות:

1. מהי מטרת החוק?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. ציינו שתי זכויות אדם ואזרח עליהן מבקש החוק להגן.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. הביאו דוגמא מימי הקורונה לשמירה /פגיעה באחת הזכויות המופיעות בחוק היסוד.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **סעיף 8 של החוק- מה מעמדו של החוק לפי סעיף זה** **ביחס לחוקים אחרים?**

[ חפשו בהגדרה בתחילת העמוד הראשון, מהו המונח המתאר מעמד זה]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. סעיף 12- יציבות החוק: כיצד מבקש המחוקק לשמור על יציבות החוק?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_